Susținătoare a demersului inițiat de organizaţiile pacienţilor din România şi de societatea civilă prin care se cere alocarea a 9% din PIB pentru Sănătate, senatoarea Pauliuc a amintit că militează pentru eliminarea impozitării concediilor medicale pentru bolnavii cronici.
"În sistemul sanitar românesc, este nevoie de o schimbare de paradigmă: costurile tratamentelor sunt foarte mari şi se ajunge aici pentru că nu facem suficientă prevenţie – în cazul punctual, nu facem suficiente teste şi screening-uri. Ceea ce ne duce cam pe primele locuri la numărul de hepatite la nivel european. O încurajez pe doamna Herdea să realizeze o hartă mare privind starea de sănătate a românilor şi să prezinte public transparent cifrele pe principalele afecţiuni.
Sănătatea nu poate fi neglijată sau tratată cu superficialitate, iar Guvernul trebuie să își asume responsabilitatea de a asigura accesul tuturor la servicii medicale de calitate", a mai declarat senatoarea Nicoleta Pauliuc.